《题汉宫传烛图》
明代·张萱

胜事留芳迹，春光在玉笺。燧从司烜改，烛自汉宫传。

列炬擎金司，繁星照锦鞯。火才三日禁，炎却五侯先。

纵目恩辉满，披图帝泽偏。何时嘘冷烬，亦向此中然。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。